钦定古今图书集成/明伦汇编/氏族典/第185卷 > 《廖用贤尚友录》 > 萧惠开
## 钦定古今图书集成/明伦汇编/氏族典/第185卷 > 《廖用贤尚友录》 > 萧惠开

按《宋书萧惠开传》，“惠开，南兰陵人，征西将军思话子
也。初为秘书郎，著作并名家年少。惠开意趣与人多
不同，比肩或三年不共语。转太子舍人，尚书水部郎。
孝建元年，自太子中庶子转黄门侍郎，与侍中何偃
争，免官，寻重除中庶子。大明二年，出为宁朔将军、襄
阳太守，行雍州州府事。善于为政，威行禁止。袭封封”
阳县侯，还为新安王子鸾冠军长史，行吴郡事。惠开
妹当适桂阳王休范女，又当适世祖子，发遣之资，应
须二千万。乃以为豫章内史，听其肆意聚纳。由是在
郡著贪暴之声。入为御史中丞。八年，为侍中，母忧去
职。起督青冀二州诸军事、辅国将军、青冀二州刺史，
改督益宁。太宗即位，进号冠军将军，又进平西将军。
晋安王子勋反，惠开遣费欣寿东下，败没。更遣程法
度出梁州，又为氐贼所断。先是，惠开为治，多任刑诛，
蜀土咸怀猜怨。及闻欣寿没，法度又不得前，晋原一
都遂反。于是诸郡悉应之，并来围城。太宗以蜀土险
远，赦其诛责，遣惠开弟惠基步道使蜀，具宣朝旨。惠
开奉旨归顺，城围得解。泰始四年，还至京师，资财二
千馀万，悉散施道路，一无所留。五年，又除桂阳王休
范征北长史、南东海太守。六年，除少府，加给事中。惠
开素刚，至是益不得志。除巴陵王休若征西长史、宁
朔将军、南郡太守。未拜，卒。子叡嗣。齐受禅，国除，惠开
与诸弟并不睦，惠基使益州，遂不相见，与同产弟惠
明亦著《嫌隙》云。